Baner Tiwnisia

Baner o liw goch gyda chilgant a seren goch ar gefndir o gylch gwyn yn ei chanol yw cynllun baner Tiwnisia (Arabeg: علم تونس).

Nid yw wedi newid llawer ers iddi gael ei mabwysiadu am y tro cyntaf yn 1831 gan y bey Tiwnisiaidd Hassine I.  Mae'r cilgant a'r seren yn symbolau Islamaidd tradodiadol sy'n adlewyrchu'r ffaith fod Tiwnisia yn wlad Foslemaidd ers y 7g; maent yn arwyddo ffawd dda hefyd.  Cyflwynwyd y faner yn y cyfnod o reolaeth gan Ymerodraeth yr Otomaniaid ar y wlad, ac mae ei chynllun yn bur debyg i gynllun baner Twrci.  Ar ôl i Diwnisia ennill ei hannibyniaeth oddi ar Ffrainc yn 1956, mabwysiadwyd y faner Otomanaidd o newydd gyda dim ond y mymryn lleiaf o newidiadau. Heddiw fe'i gwelir yn hedfan ymhobman fel arwyddlun amlwg o'r wlad.

Tiwnisia
Categori:Tiwnisia